Vážení priatelia školy,

o Vašu priazeň, ako daňovníka sa uchádza Nadácia SPŠE Prešov.

Podľa zákona o dani z príjmov môže organizácia tretieho sektora, ktorá sa zaregistrovala v Centrálnom registri prijímateľov získať 2%, resp. 3% zaplatenej dane fyzických a právnických osôb. V tomto registri je aj Nadácia SPŠE Prešov.

Budeme radi ak sa rozhodnete podporiť výchovu a vzdelávanie na SPŠE Prešov poukázaním 2%, resp. 3% zaplatenej dane fyzických a právnických osôb.

Získaná suma sa využije v súlade s verejnoprospešným účelom nadácie, ktorým je podpora výchovy a vzdelávania na SPŠE Prešov v odbornej, jazykovej, umeleckej, športovej a medzinárodnej oblasti. V ďalšom sa suma použije aj na modernizáciu MTZ školy, organizovanie verejno-prospešných akcií a na organizovanie akcií súvisiacich s propagáciou školy.

Asignácia časti dane je pre vás bezplatná a navyše máte možnosť podporiť nadáciu, ktorá od roku 1992 pomáha skvalitňovať výchovno-vzdelávací proces SPŠE Prešov.

**Ako na to ?**

1. Spôsob

**Ročné zúčtovanie dane:**

* v marci – apríli dostanete z ekonomického oddelenia firmy „Potvrdenie o zaplatení dane“,
* originál „Potvrdenia o zaplatení dane“ a vypísané a podpísané „Vyhlásenie o poukázaní 2%, resp. 3% z dane“: - možno podať do konca druhého kalendárneho mesiaca nasledujúceho po skončení obdobia
 pandémie na príslušný daňový úrad

- alebo doručiť triednemu učiteľovi, ktorý túto agendu odovzdá na hospodárskom oddelení

1. Spôsob

**Daňové priznanie FO, typ A**

* vyplňte oddiel VIII. - „Vyhlásenie o poukázaní podielu zaplatenej dane“ podľa nasledujúcich údajov:

**IČO:** 17077532

**DIČ:** 2020556241

**právna forma:** nadácia

**obchodné meno:** Nadácia SPŠE Prešov

**ulica, číslo:** Plzenská 1

**PSČ, mesto:** 080 47 Prešov

**Daňové priznanie FO, typ B**

* vyplňte oddiel XII. - „Vyhlásenie o poukázaní podielu zaplatenej dane“ podľa predchádzajúcich údajov.

**Daňové priznanie PO**

* vyplňte časť VI. - „Vyhlásenie o poukázaní podielu zaplatenej dane“ podľa predchádzajúcich údajov.

o nič viac sa nestaráte, nikomu žiadne peniaze neposielate, o všetko sa postará Finančné riaditeľstvo, ktoré nám pošle celkovú sumu, ktorá zodpovedá 2% odvedenej dane našich sympatizantov.

**Neprenechajte rozhodnutie o vašich finančných prostriedkoch na iných, ak o nich môžete rozhodnúť sami. 2% z Vašej zaplatenej dane môžu naplniť požiadavky našich žiakov.**

**Ďakujeme!**

 Ing. Iveta Marcinčinová,v.r. Ing. Juraj Budiš, v.r. Mgr. Jana Kollárová,v.r.

 riaditeľka školy správca nadácie SPŠE koordinátor

 žiackej školskej rady